11β. ΝΟΜΟΘΕΤ. ΔΙΑΤΑΓΜΑ υπ' αριθ. 3376 της 20/26 Σεπτ. 1955 Περί παροχής Ειδικού επιδόματος εις τους καθηγητάς της Αθωνιάδος Εκκλησιαστικής Σχολής. Άρθρ.1.-1.Εις το διδακτικόν προσωπικόν της εν Καρυαίς Αγίου Όρους λειτουργούσης Αθωνιάδος Εκκλησιαστικής Σχολής χορηγείται ειδικόν επίδομα ίσον προς το ήμισυ των τακτικών αποδοχών αυτού. 2.Προς τον ανωτέρω σκοπόν αναγράφεται ειδική πίστωσις εν τω Προϋπολογισμώ του Υπουργείου Εθνικής Παιδείας και Θρησκευμάτων. Άρθρ.2.-Το δια της υπ' αριθ. 194/26.1.55 πράξεως του Υπουργικού Συμβουλίου καθορισθέν ποσόν δια την πληρωμήν ειδικού επιδόματος εις το διδακτικόν προσωπικόν της Αθωνιάδος καταβάλλεται αυτώ από της ενάρξεως του σχολικού έτους 1954-55. Άρθρ.3.-1.Κυρούται η υπ' αριθ. 194/26.1.55 πράξις του Υπουργικού Συμβουλίου δι' ης εγκρίνεται η έκδοσις προσωρινού χρηματικού εντάλματος δια την πληρωμήν ειδικού επιδόματος εις το διδακτικόν Προσωπικόν της Αθωνιάδος Εκκλησιαστικής Σχολής. 2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 